Bazonekelwa izwe abaneziqu zomgunyathi | News24Bazonekelwa izwe abaneziqu zomgunyathiCape Town – UNgqongqoshe weMfundo ePhakeme, uBlade Nzimande, usephakamise uMthethosivivinywa omusha ozovumela ukudalulwa kwamagama ukuze kuhlazwe abantu abeneziqu zemfundo ephakeme ezingumngunyathi ezweni.Inhloso yalokhu ukuqeda umkhuba obonakala ukhula ngamandla wabantu abaneziqu ezingumgunyathi.Lokhu kusho ukuthi abaqashi sebezophoqeleka ukuthi bahlole abasenzi babo kwi-South African Qualifications Authority (SAQA) ukuze baqinisekise ukuthi iziqu zabo zingezifanelekile yini.OLUNYE UDABA: Umbiko uveza ukuthi izinkulungwane 'zathenga iziqu ezingumbombayi' e-UniZuluLo mthethosivivinywa osahlongozwa, iNational Qualifications Framework Amendment Bill, uzokwenza ukuthi kube yimpoqo kubaqashi ukuthi baqinisekise iziqu zabasebenzi babo.Iningi labantu elisuke liqambe amanga kuma-cv abo liyaye lithi seliziphothulile iziqu ekubeni lingakaziphothuli. Abanye baze baqoge ngisho iziqu abangenazo kanye nezikhungo zemfundo ephakeme abangakaze bafunde kuzona.Ngokwalo mthethosivivinywa ophakanyisiwe uma ngabe iSAQA ikuqinisekisile ukuthi iziqu ziwumgunyathi, kumele ifake igama lomnikazi wazo emqulwini bese uzishicilela kwi-website. Ngaphezu kwalokho, lo mthethosivivinywa ululeka nangokuthi kumele kugcinwe lo mqulu weziqu ezingumgunyathi.
